Oficiālais Vēstnesis L 164 , 30/06/1999 Lpp. 0076 - 0077



Komisijas Direktīva 1999/66/EEK (1999. gada 28. jūnijs), kurā izklāstītas prasības attiecībā uz etiķetēm vai citiem dokumentiem, ko piegādātājs izstrādājis atbilstīgi Padomes Direktīvai 98/56/EK EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 20. jūlija Direktīvu 98/56/EK par dekoratīvo augu pavairošanas materiāla tirdzniecību [1], un jo īpaši tās 8. panta 3. punktu, (1) tā kā etiķetēs vai citos dokumentos būtu jāuzrāda sīkas ziņas, kas vajadzīgas oficiālai kontrolei un audzētāja informācijai; (2) tā kā gadījumā, ja pavairošanas materiālam ir augu pase saskaņā ar Kopienas augu veselības sistēmu, tad noteiktos apstākļos augu pase var kalpot par etiķeti vai citu piegādātāja izstrādātu dokumentu; (3) tā kā šajā direktīvā paredzētie pasākumi saskan ar Pastāvīgās dekoratīvo augu pavairošanas materiālu komitejas atzinumu, IR PIEŅĒMUSI ŠO DIREKTĪVU. 1. pants Šī direktīva nosaka prasības attiecībā uz etiķetēm vai citiem Direktīvas 98/56/EK 8. pantā minētajiem dokumentiem, ko izstrādājis dekoratīvo augu pavairošanas materiāla piegādātājs. 2. pants 1. Piegādātāja etiķete vai dokuments, kas minēts 1. pantā, ir no piemērota, iepriekš neizmantota materiāla, un to iespiež vismaz vienā no Kopienas oficiālajām valodām. Tā ietver šādu informāciju: i) norādi "EK kvalitāte"; ii) EK dalībvalsts koda norādi; iii) norādi uz atbildīgo oficiālo iestādi vai tās atšķirības kodu; iv) reģistrācijas numuru; v) individuālu sērijas, nedēļas vai partijas numuru; vi) botānisko nosaukumu: vii) vajadzības gadījumā – šķirnes apzīmējumu. Potcelmam – šķirnes nosaukumu vai tā apzīmējumu; viii) vajadzības gadījumā – augu grupas apzīmējumu; ix) daudzumu; x) ja importē no trešajām valstīm, tad atbilstīgi Direktīvas 98/56/EK 11. panta 2. punktam – ražotājas valsts nosaukumu. 2. Gadījumā, ja pavairošanas materiālam ir augu pase, tad augu pase saskaņā ar Komisijas Direktīvu 92/105/EEK [2] var kalpot par etiķeti vai 1. punktā minēto dokumentu. Tomēr saskaņā ar Direktīvu 98/56/EK jābūt norādei "EK kvalitāte" un norādei uz atbildīgo oficiālo iestādi un – vajadzības gadījumā – atsaucei par šķirnes, potcelma vai augu grupas apzīmējumu. Ja importē no trešajām valstīm, tad atbilstīgi Direktīvas 98/56/EK 11. panta 2. punktam jābūt arī ražotājas valsts nosaukumam. Šī informācija var būt tajā pašā dokumentā, kurā ir augu pase, bet tai jābūt skaidri nošķirtai. 3. pants Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 1999. gada 31. janvārim. Tās par to tūlīt informē Komisiju. Dalībvalstīm pieņemot šos pasākumus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka, kā izdarāmas šādas atsauces. Dalībvalstis dara Komisijai zināmus galvenos tiesību aktus, ko tās pieņem jomā, uz ko attiecas šī direktīva. 4. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 1998. gada 28. septembrī Komisijas vārdā — Komisijas loceklis Franz Fischler [1] OV L 226, 13.8.1998., 16. lpp. [2] OV L 4, 8.1.1993., 22. lpp. --------------------------------------------------